La compra de parcel·les en diferents plataformes creix entre grans empreses, fons i particulars com a mecanisme d’inversió\nLa carrera per esprémer el negoci de la realitat virtual s’ha disparat des que Facebook va anunciar la seva aposta\n02 de de gener del 2022. 17:08\nImagineu per un moment que poguéssiu viatjar a la Barcelona de principis del segle passat i comprar finques en districtes llavors perifèrics com les Tres Torres o Sant Martí. Amb el pas dels anys i la creixent gentrificació de la capital catalana, aquesta petita inversió us hauria convertit en milionaris. Aquesta lògica és la que, durant anys, han seguit bancs, grans empreses i fons voltor per omplir les seves butxaques de propietats. Ara que el joc especulatiu a les ciutats està copat, aquests inversors busquen una nova oportunitat d’or comprant terreny virtual en el metavers, una xarxa de mons immersius en la qual els usuaris es poden convertir en avatars per participar en actes i interactuar amb altres usuaris. La inversió immobiliària en aquesta nova realitat virtual està fent eclosió als Estats Units, però encara és tímida a Espanya.\nL’interès per aquest univers digital no ha parat de créixer durant els últims mesos gràcies a l’èxit de videojocs com Fortnite o Roblox, que, com van preconitzar els Sims o Second Life, funcionen com a ciutats virtuals on els usuaris poden interaccionar i fins i tot assistir a concerts com els portats a terme per Justin Bieber, Ariana Grande o Travis Scott. La popularitat del metavers es va disparar a l’octubre, quan Mark Zuckerberg va anunciar que Facebook passaria a dir-se Meta, en un gest per intentar colonitzar el que es presumeix que pot ser l’evolució d’una Internet que barregi el 3D, la realitat virtual i l’augmentada.\nTot i que aquesta idea no és nova, cada vegada més companyies hi estan invertint, des de les plataformes tecnològiques que volen construir aquests mons a tota mena de marques que, des de Nike a Gucci, veuen una oportunitat per avançar-se al que vindrà i ser pioners d’un negoci que està en les seves primeres fases de floriment. Com haver invertit en la compra de dominis web quan molts pensaven que Internet seria una cosa passatgera. L’any passat aquest sector va moure uns 160.000 milions d’euros, però firmes d’inversió com Grayscale calculen que aviat pot superar el bilió d’euros.\nTot això és el que també es coneix com la Web 3.0, una fase d’internet que busca superar les grans corporacions tecnològiques i permetre als usuaris interactuar i intercanviar béns digitals sense necessitat de mitjancers, com bancs. Aquesta compravenda es fa a través de les criptomonedes o els anomenats tokens no fungibles (NFT), i tot això és possible gràcies a la tecnologia blockchain.\nComprar terreny virtual\nÉs en aquest escenari que han proliferat plataformes com Decentraland, The Sandbox, Somnium Space o CryptoVoxels, mons de realitat virtual on gairebé tot està encara per construir. Altres, com SuperWorld, permeten comprar rèpliques virtuals del món actual, ja sigui la Torre Eiffel o la teva casa d’infància. A totes, l’espai és limitat, cosa que fa que el valor d’aquest terreny es pugui disparar a mesura que el desig d’invertir-hi es popularitzi. Genesis City, la capital de Decentraland, s’equipara a la mida de Washington DC. Com va passar amb els primers compassos del boom immobiliari, comprar ara una parcel·la pot ser l’oportunitat de vendre-la demà a un preu molt més alt. I totes funcionen amb les seves pròpies criptomonedes, com diferents països amb diferents divises.\nAmb aquesta febre de l’or com a incentiu, cada vegada més empreses, fons i inversors estan destinant centenars de milers d’euros a comprar parcel·les de terreny virtual en les quals edificar. Al novembre, la firma d’inversió en el metavers Republic Realm va destinar 4,3 milions de dòlars a comprar porcions de terreny digital a The Sandbox i la companyia tecnològica Tokens.com, amb 2,4 milions de dòlars més, a fer el mateix a Decentraland. Uns píxels en els quals no podreu viure i que ara semblen un frívol malbaratament per cridar l’atenció, però que potser d’aquí uns anys poden donar el mateix rendiment que el que obtenen al món real els grans propietaris de vivenda al posar-la al mercat de lloguer.\nCursa per fer diners\nEls inversors veuen en el metavers una terra fèrtil per als negocis. Això ha desencadenat una cursa per ser el primer i tenir així millors oportunitats d’èxit. Entre el 22 i el 28 de novembre es van vendre més de 100 milions de dòlars en terreny virtual. A Decentraland, per exemple, pots construir un escenari i després cobrar als altres usuaris per jugar o accedir-hi. La casa d’apostes Sothebys ja ha obert una rèplica virtual de la seva galeria d’art a Londres.\nPerò la construcció en el metavers va més enllà del pur interès econòmic. El mes passat, per exemple, Barbados es va convertir en el primer país del món d’apostar per la compra de terreny virtual per aixecar una ambaixada a Decentraland. La idea és que, si d’aquí una dècada ens passem bona part del dia vivint com un avatar en el metavers, els Estats tinguin allà la seva representació per atendre els seus ciutadans. Fa més d’una dècada, ja ho van fer les Maldives, Suècia, Malta i les Filipines a Second Life.\nEls inversors en criptomonedes creuen que el metavers serà l’espai on el seu ús passarà a ser socialment normalitzat. No obstant, més enllà dels mateixos riscos d’aquestes divises digitals per la seva gran volatilitat, hi ha qui desconfia de totes aquestes promeses i hi veu un perill de bombolla especulativa. I és que els qui més promocionen aquestes plataformes són els qui més hi han invertit, de manera que aquestes promeses són una via per revaloritzar encara més les seves propietats virtuals. Al cap i a la fi, el valor d’aquest terreny virtual dependrà de si la gent decideix migrar i establir-se en el metavers.\nSector Immobiliari Realitat virtual Internet Facebook Criptomonedes


MURO NEGRE 66 – CB PEDREGUER 62 - CB Rolser Pedreguer\nMURO NEGRE 66 – CB PEDREGUER 62: UN MAL INICI I EL POC ENCERT EN ELS TIRS LLIURES PRIVA AL CB PEDREGUER DEL TRIOMF EN MURO\nAquest diumenge el nostre equip sènior masculí es desplaçava fins Muro d’Alcoi per a disputar el seu primer partit de pretemporada, corresponent a la jornada 1 de la Lliga Valenciana. Enfront el Muro d’Alcoi, un equip que va demostrar una major concentració que els nostres a l’inici del partit i una major experiència per endur-se el partit en un final apretat.\nNo va ser l’eixida somniada per als nostres, els quals no van començar concentrats. Prova d’això és el resultat del primer quart, 18-6, finalitzant amb un 12-0 i una sensació de que l’equip no es trobava en el partit. En el segon Quart, la cosa va canviar i l’equip va començar a fer el que millor sap, defendre i córrer. A pesar de la milloria en l’equip, Muro va saber aguantar els tirons dels nostres i el resultat al descans era 37-26, però les sensacions eren altres.\nUna bona defensa i uns quants contraatacs permetien a l’equip arribar a posar-se a 2 punts, 44-42. El resultat va estar oscil·lant entre el punt i els 5 de diferència, però va ser en eixe instant quan el sènior va fer patent un dels seus punts dèbils en el partit, el tir lliure. 12 de 40 (30%) en tot el partit, i especialment un dolorós 4 de 16 (25%) en l’últim quart, sumat als continuats errors en el triple (sols 4 encerts en tot el partit) i en tirs lliurats, van desequilibrar la balança per a l’equip de Muro.\nA pesar de la derrota, l’equip pot treure una lectura positiva d’aquest primer encontre, ja que a pesar d’uns percentatges molt baixos tant en tir lliure com en tir exterior, va saber competir contra un equip amb uns quants jugadors de molta qualitat i que va saber llegir el partit en tot moment. El pròxim encontre serà el dissabte 21 a les 19h en el pavelló municipal, front al CB Pego. Les possibilitats del nostre equip per passar a les semifinals passen per que Pego guanye a Muro la setmana que ve i aconseguir remuntar el Basket-average en l’enfrontament contra els pegolins.


Gent gran de Vilassar, gent estupenda - Pànxing\nUn ampli ventall d’activitats de tota mena, 21 anys celebrant la Setmana de la Gent Gran com un homenatge de reconeixement als més veterans del municipi, una mirada a llarg termini i un col·lectiu de gent gran engrescada, amb iniciativa, inquietuds i moltes ganes de tot, situen a Vilassar de Mar com un municipi referent en atenció a la gent gran.\nTallers de coordinació i activació muscular, de relaxació i meditació, de mandales o de patchwork, de teatre i molts altres, però també de marxa nòrdica, de gimnàstica, de piscina, d’aquagym o de Txi-kung. Als que cal afegir tallers de memòria, de funcionament d’smartphones, d’Internet o d’anglès. En definitiva, un ampli ventall on triar i remenar, perquè com explica la Núria Arasa, regidora de Gent Gran de Vilassar de Mar, “partim de la filosofia que tots els tallers tenen un objectiu: la persona ha d’estar equilibrada. Per tant, hi ha d’haver activitats relacionades amb el cos, amb la ment i amb les emocions, i tot ha de tenir-hi cabuda. Per tant, tenim tallers més cognitius, de manualitats, d’esports…”.\nLa filosofia que impregna totes aquestes activitats és intentar que la gent gran es mogui, que no es quedi a casa i mantenir aquest col·lectiu el màxim de temps possible al domicili; és a dir, endarrerir la residència. Segons Arasa “això és un objectiu aconseguit. El fet que la gent tingui un horari com els nens, unes rutines que fan que sàpiguen que dimarts han d’anar aquí i dijous allà, provoca que, per una banda es relacionen amb gent del seu entorn, però a la vegada amb tècnics i professional. Això ens va bé perquè els professionals estan pendents del que veuen i per tant, si ho creuen necessari, recomanen una visita al metge o que es mirin determinades coses. En definitiva, es crea una xarxa on l’excusa és l’activitat però on es fa tot un treball indirecte d’atenció i això és la riquesa més gran de les nostres activitats. Per això, crec que invertir en això beneficia; tenint aquesta mirada llarga, evitem inversió del servei a domicili, de residències, de sanitat… i funciona. A més, també ens serveix per detectar de seguida la soledat i posar-hi solucions”.\nA aquestes activitats programades directament des de l’Ajuntament, s’han de sumar les que ofereixen els dos centres cívics de Vilassar, el del Passeig i el de Lluís Jover. Però a més, hi ha altres iniciatives interessants i que estan funcionant molt bé. D’una banda, ja fa un parell d’anys que Vilassar compta amb aules universitàries sèniors. Hi ha tot un volum de gent gran però que és jove, i cap al 2014 es van començar a moure per intentar endegar aquestes aules. Ja fa dos anys que funcionen i l’ajuntament l’únic que fa és donar-hi suport. Arasa comenta que “es tracta de gent jubilada, o prejubilada, superactiva, que tenen moltes ganes de fer coses, que a nivell laboral tenien unes altres inquietuds i que ara que tenen temps volen profunditzar en altres temes.\nFa 2 anys es van constituir com a entitat, van endegar les aules i estan funcionant molt i molt bé. De fet, és la nostra manera de fer, deixem que la gent ens marqui el camí, que proposin què volen i nosaltres busquem la manera de poder-ho tirar endavant”.\nPerò el ventall sembla no acabar-se mai. Una de les darreres iniciatives posades en marxa és un projecte d’interrelació entre escola bressol i residència. Es tracta que els avis vagin a les escoles bressol, o bé els infants a les residències, i compartir una estona de lectura, de jocs, de memòria… Una altra activitat relacionada amb la memòria va sorgir de l’Arxiu Municipal, iniciada com una de les activitats del programa d’activitats formatives. L’objectiu es va iniciar com una crida a la gent gran per intentar localitzar i posar noms a persones, llocs i moments dels centenars de fotografies de l’Arxiu, com una manera de recuperar la memòria del poble. Ja fa temps que no forma part del programa perquè funciona sola i amb una gran quantitat de gent.\nI si hi ha un esdeveniment que durant una setmana converteix a la gent gran en absoluta protagonista a Vilassar de Mar, aquest és la Setmana de la Gent Gran. Amb una història ja de 22 edicions, i fent-la coincidir sempre amb el Dia Mundial de la Gent Gran, l’1 d’octubre, és una celebració molt arrelada. Arasa creu que “som dels municipis del Maresme amb més antiguitat en la celebració d’aquesta festa i crec que som dels que més gent movem. Independentment del color polític que hagi tingut l’ajuntament sempre s’ha mantingut, i va a més i si cal augmentar el pressupost, s’augmenta. En aquest sentit, mai queda una activitat per fer per culpa de pressupost”.\nL’organització de la Setmana de la Gent Gran penja d’una comissió mixta amb les tècniques de Serveis Socials, la regidora, els dos Centres Cívics, els voluntaris de Nou Vents i la parròquia. Aquesta Setmana serveix per fer un tastet de tot el que ja es fa i de les coses noves que es volen fer durant el “curs” que comença. Per a Arasa és molt bonic, perquè “és com una mena de retrobament. Hem estat tot l’estiu parats i ens retrobem, la setmana comença amb cada Centre Cívic organitzant les seves activitats, les entitats que volen participen i fan les seves, es fan campionats de petanca, d’escacs, festes… i llavors el divendres arriba el gran dia, el Concurs de Truites. El concurs es fa a la plaça de l’Ajuntament, i s’aplega moltíssima gent. Fem el programa de ràdio al carrer, ve l’àvia Remei… vénen el Pairal i el Casal i es convida a totes les residències privades; moltes hi participen. Aquell dia fan com una mena d’excursió, treuen a tota la gent amb cadires de rodes… és un acte molt pensat perquè aquells que no poden anar a altres llocs hi puguin estar. La idea és que la gent gran es mogui i que aquella setmana puguin anar a tot arreu i se sentin els protagonistes. És com un gran homenatge que fa el municipi a la gent gran”.\nUna Setmana que cada any compta amb més participants, i on la gent gran té l’oportunitat de fer petits tastets de tot aquell ventall d’activitats que s’ofereixen per l’any següent. I si les polítiques de gent gran de Vilassar de Mar semblem exitoses i encertades, no només és feina de l’administració. Quan se li demana a Arasa que descrigui a la gent gran del municipi, no dubta: “són gent amb moltes inquietuds, molta iniciativa, moltes ganes de fer coses i que ens exigeixin contínuament això fa que nosaltres estiguem activats i ells contents i agraïts. Però per sobre de tot, com diuen ells mateixos, no són gent gran, són estupendus”.


Sant Joan d'Alacant augmenta les zones d'ombra en el centre de vacunació\nLa Regidoria de Sanitat de l'Ajuntament de Sant Joan d'Alacant ha incrementat el nombre de carpes que serveixen de suport a centre de vacunació.\nLa Regidoria de Sanitat de l' Ajuntament de Sant Joan d'Alacant ha incrementat el nombre de carpes que serveixen de suport a centre de vacunació contra la COVID 19 habilitat al Casal de Gent Gran.\nA les dos carpes ja instal·lades en el seu dia per façalitar zones d'ombra a l'exterior de l'edifici, s'han sumat ara quatre per oferir a les persones que acudeixen a vacunar un major espai en el qual poder protegir-se de el sol. La Regidoria segueix en la seua línia de donar el major suport possible a la Conselleria de Sanitat en el procés de vacunació massiva per tal de façalitar el màxim la seua tasca. «Va ser des del començament nostre compromís i continuarem fent tot el que estigua al nostre abast per ajudar-los", ha afirmat l'edil de Sanitat, Julia Parra.\nAmb les quatre noves carpes - maig 5 × 5 i una de 3 × 3 metres- es pretén fer més suportable l'espera als usuaris que acudeixen a centre de vacunació, especialment en aquells trams horaris en què les temperatures són més elevades.


Usuari Discussió:77.97.214.147 - Viquipèdia, l'enciclopèdia lliure\nHola. Vos agrairem que no editeu arbitràriament els articles; altres editors han de perdre un temps valuós en revertir les vostres accions i empenyoreu la imatge de la Viquipèdia que pot fer-se un visitant ocasional. Recordeu a més a més que les edicions arbitràries poden ser considerades un acte de vandalisme (cosa que ens obligaria a blocar-vos). Podeu visitar la pàgina d'ajuda per informar-vos i teniu la pàgina de proves per fer assaigs d'edició. --Townie (Discussió) 17:10, 12 des 2015 (CET)\nObtingut de «https://ca.wikipedia.org/w/index.php?title=Usuari_Discussió:77.97.214.147&oldid=16152216»\nDarrera modificació: 12 des 2015 a les 18:10\nLa pàgina va ser modificada per darrera vegada el 12 des 2015 a les 18:10.


Alcanar es manifestarà per defensar la citricultura | Diari de Tarragona\nEl consistori convoca una mobilització demà, mentre Agricultura insta el Ministeri a demanar a la UE la clàusula salvaguarda per als cítrics\n20 de Enero de 2019 - 16:46 hs\nAlcanar és el municipi de les Terres de l’Ebre amb més pagesos citricultors. FOTO: Joan Revillas\nL’Ajuntament d’Alcanar ha convocat per demà dilluns que ve una manifestació en defensa de la citricultura. La protesta començarà a les vuit del vespre a la plaça de l’Ajuntament i marxarà fins a la plaça de la Plataforma del Sénia, punt on es llegirà el manifest.\nAquesta mobilització es farà de forma simultània en una vintena de municipis del País Valencià que també s’han adherit a la Plataforma per la dignitat del llaurador. De fet, el consistori canareu és l’únic català que s’ha sumat a la mobilització. Entre altres mesures, els convocants reclamen la modificació de l’acord firmat amb Sud-àfrica, l’aplicació immediata de la clàusula de salvaguarda, i que s’exigeixin les màximes cauteles i controls als productes importats. Cal recordar que el passat 18 de desembre el consistori ja va convocar una altra manifestació.\nPer una altra banda, la consellera d’Agricultura, Ramaderia, Pesca i Alimentació Teresa Jordà ha enviat una carta al ministre d’Agricultura, Pesca i Alimentació, Luis Planas, perquè exigeixi a la Unió Europea l’aplicació de la clàusula salvaguarda per al sector dels cítrics, tal com s’acaba de fer amb l’arròs per protegir el sector europeu de les importacions asiàtiques.\nJordà considera que és una qüestió de voluntat política i recorda en la missiva que a les Terres de l’Ebre hi ha nou mil hectàrees de cultiu de cítric, juntament amb el sector valencià, que cal protegir de les importacions de l’Àfrica Meridional.


Organització de l’esperiment | ICIL Project\n← Com influeixen els colors en l’atenció?\nCanvi en l’experiment →\nOrganització de l’esperiment\nDesprés de molt pensar-hi, el meu experiment serà així:\nJa que el meu experiment utilitza un aparell per obtenir la concentració dels participants, hi haurà quatre versions del mateix, dos amb música (un sense aparell i un altre amb) i dos sense música (un amb aparell i un sense).\nLa primera part serà en la que simplement indicaré als participants on s’han de seure i quan han de començar la proba. La durada d’això dependrà de si toca utilitzar l’aparell o no. Durant aquesta part no diré res relacionat amb l’experiment, ja que això vindrà després i en un vídeo/powerpoint per tal de que a tots se’ls digui el mateix.\nUn cop asseguts i amb o sense l’aparell, s’iniciarà el vídeo/powerpoint amb les indicacions de la proba. Aquesta consistirà en ensenyar 30 paraules durant 1,5 segons amb un interval de 2,5 segons entre paraula i paraula, les quals després hauran d’escriure. Per escollir la forma de comprovar la seva concentració vaig rebre l’ajuda de la Mathilde i el Guillaume. També el Daniel hem va ajudar per decidir quin tipus de paraules serien més adients per l’experiment. Vam coincidir que les millors serien les “neutres”, paraules que no tenen cap efecte emocional en la persona.\nHavent finalitzat la proba, se’ls demanaria que fessin una enquesta sobre la música, els que no tinguessin música simplement hauran de posar-ho. Per decidir quina música posaria, ja que no faré servir clàssica, vam decidir amb la Mathilde i el Guillaume que seria millor escollir unes quantes per tal que siguessin les mateixes i després simplement fer l’enquesta mencionada abans.\nFinalment se’ls agrairia la seva col·laboració i l’experiment haurà acabat!\nTagged concentració, Macarena, música


Oriol Junqueras, Carles Puigdemont et Toni Comin sont députés européens. Prince, le coq d’Arles, passera un bon Noël. - Joan Becat\nRADIO ARRELS – 24 décembre 2019 – Chronique d’actualité 171\nLe Tribunal de Justice de l’Union Européenne déclare sans ambages qu’Oriol Junqueras est député européen avec immunité depuis le jour de son élection. Le lendemain Carles Puigdemont et Toni Comin sont accrédités au parlement européen. Le Tribunal Suprême espagnol appliquera-t-il la sentence ? Le PSOE passera-t-il à la voie politique ? Le juge a absous le coq Prince, qu’un voisin d’Arles, dérangé par son chant matinal, avait attaqué devant le tribunal. D’autres plaintes de personnes inciviles contre des animaux ou des arbres sont évoquées.\nOriol Junqueras, Carles Puigdemont i Toni Comin són diputats europeus\nSi parlem d’actualitat política, evidentment no podem no parlar dels eurodiputats catalans Oriol Junqueras, Carles Puigdemont i Toni Comín.\nAra és clar : són diputats europeus. La setmana ha estat molt moguda i tot ha anat molt de pressa. El dimecres el partit del Barça-Madrid – un partit horrible, com a partit de futbol – va ser envoltat de polèmiques, debats i fake news per la convocatòria del Tsunami Democràtic. Desenes de milers de ciutadans se van concentrar al voltant de l’estadi i les càrregues violents de les Brimo dels Mossos d’Esquadra van provocar aldarulls. S’ha parlat d’un aspecte i de l’altre a tota la premsa esportiva mundial. Objectiu aconseguit.\nPerò la notícia major, el dijous al matí, és la sentència del Tribunal de Justícia de la Unió Europea que declara sense embuts que Oriol Junqueras és diputat europeu amb immunitat des del dia de l’elecció i de la proclamació dels resultats. Doncs no se l’havia de jutjar ni de condemnar. El tribunal demana que Espanya protegeixi els parlamentaris europeus i el deixi lliure. És un terratrèmol, encara més que un tsunami. De fet, la justícia europea condemna la justícia espanyola i li demana que rectifiqui la seua posició.\nPrecisament, Joan Becat, què diu aquesta sentència ?\nLa sentència no pot ser més clara. Diu : “una persona que resulta elegida al Parlament Europeu adquireix la condició de membre des del moment de la proclamació dels resultats electorals, de manera que gaudeix de les immunitats”, i afegeix : “l’elecció dels membres del Parlament Europeu és l’expressió del principi constitucional de democràcia representativa”. Aquesta sentència és molt important car mai s’havia decidit sobre aquest punt fonamental i farà jurisprudència. Se parla ja de la “doctrina Junqueras” i d’ara endavant s’hi farà referència. El Tribunal ha preferit dir la justícia, costi el que costi, en lloc de cedir a les pressions espanyoles com ho havia fet pa presidència anterior del parlament i de la Comissió Europea. La sentència critica també el president Antonio Tajani, del grup popular, que havia prohibit l’entrada al parlament de Carles Puigdemont i Toni Comin, que pensen perseguir-lo en justícia per aquest motiu.\nTot i que llur cas faci part d’una altra causa, prevista pel febrer, l’actual president del parlament el socialista David Sassoli ha estat clar i rapidíssim. El dia mateix reconeixia Oriol Junqueras com a diputat en una sessió del parlament, i exigia que Espanya acati la sentència. També, sense esperar més, autoritzava l’entrada a Carles Puigdemont i Toni Comin. El divendres al matí, o sigui menys de 24 hores després de la sentència, anaven tots dos al Parlament Europeu a recollir la seua acreditació, acompanyats per una eurodiputada belga flamenca, al mig de molts mitjans de comunicació. Carles Puigdemont va exigir que s’alliberés Oriol Junqueras, declarant : “Espanya té segrestat un eurodiputat”.\nIl·lustració de l’article : “El Parlament Europeu acredita Puigdemont i Comín com a eurodiputats” (font: Vilaweb, 20/12/2019).\nLes reaccions han estat múltiples i de diferents colors.\nLes reaccions van ser immediates, dels partits polítics i dels mitjans de comunicació. La més destacada és d’ERC, que va aturar les negociacions fins que el PSOE digui si acata la sentència del tribunal de Luxemburg. Però se veu que d’amagat les negociacions han continuat, Per tant tot això deixa una mica de perplexitat. El Punt-Avui ha posat en portada : “Europlantofada”, i el Períodico : “Varapalo al Supremo”, és a dir cop de bastó al Suprem. A Madrid va ser molt diferent. O bé van evitar de parlar de la sentència, amagant-la darrere l’aturada de les negociacions, o bé parlen d’insult a Espanya, d’atac a la seua sobirania. És la reacció de tancar-se dins un bunker, com sota el franquisme. Fins i tot a l’extrema dreta s’ha demanat un “spexit” o un “spainxit”, és a dir marxar de la Unió Europea, com el Regne Unit. Ja s’havia demanat després de la sentència del tribunal alemany de Sleswig-Holstein que havia rebutjat l’euroordre contra el president Puigdemont. Si aquest “spainxit” se feia – que és improbable – podríem tenir una situació a la britànica, on Espanya voldria ser fora de la Unió Europea i Catalunya demanaria un referèndum per quedar-s’hi. Detall humorístic, “Spanxit” és també una marca de llenceria (de lingerie) femenina per fer més minsa la talla i la panxa.\nEl diari madrileny El Mundo ha titulat : “La UE golpea la Justícia española”, que és una constatació evident, però afegeix una informació més preocupant : segons fonts del Tribunal Suprem diu que no s’alliberarà Oriol Junqueras i que se demanarà la suspensió de la immunitat de Carles Puigdemont. És la premonició de la decisió del Tribunal Suprem ? Ho veurem d’aquí pocs dies.\nPel que fa de les reaccions podem també recomanar l’article de Jean Quatremer de Libération. I que en diu el PSOE ?\nEl que diu el PSOE és el més important car només ell pot formar govern i actuar eventualment en el cas català. La vicepresidenta del govern espanyol en funcions, Pilar Calvo, que negocia amb ERC, ha estat clara : “El Suprem ha d’acatar i complir la sentència del TJUE, que és també un tribunal per als espanyols”. Efectivament és el que s’ha de fer. Pedro Sánchez ha estat molt evasiu, dient que respectava la justícia, l’europea com l’espanyola, i que era al Tribunal Suprem de decidir. S’escapa, però sobre el mecanisme té raó.\nCal saber que el tribunal europeu de Luxemburg és per sobre de la justícia dels Estats membres de la Unió Europea. Doncs les seues sentències s’imposen als tribunals estatals, que li són inferiors, i les han de complir. Però el TJUE no ho pot fer ell mateix. A Espanya és al Tribunal Suprem d’aplicar la sentència europea. Aquest l’acatarà i alliberarà Oriol Junqueras ? O bé trobarà un subterfugi i el deixarà a la presó ? Si fos el cas seria una vergonya i aixecaria protestes a tot Europa i al Parlament Europeu, i marginaria Espanya. Els advocats d’Oriol Junqueras haurien de recórrer aquesta nova decisió. El cas tornaria al TJUE per que, aquesta vegada, anul·li la sentència espanyola.\nCrec que el més important que cal veure, més per sobre de la sentència ella mateixa, és que el Tribunal europeu, condemnant la decisió judicial espanyola, està condemnant la via judicial contra el procés iniciada per Mariano Rajoy i el Partido Popular, que Pedro Sánchez i el PSOE tenen en herència i en són presoners. Acatant la sentència, se’ls hi ofereix en realitat la possibilitat de passar a una via política i negociada, sense que sembli que cedeixen davant la pressió política. No sé si ho faran, però el cert és que la via repressiva judicial no porta a cap lloc i que, sentència rere sentència, serà tombada per la justícia europea. Pedro Sánchez ho entendrà ?\nPrince, el gall d’Arles, passarà un bon Nadal\nAcabarem amb una nota més d’actualitat tradicional, ja que aquest vespre hi haurà la missa del gall a molts llocs. Volem parlar del gall d’Arles.\nAl setembre us havia comentat que un veí d’Arles, molestat pel cant d’un gall de matinada, havia portat queixa contra ell i la seua mestressa. Volia que se tanqués el galliner, que se tregui el gall Prince o que se’l posi al forn o a la cassola. La compareixença davant del tribunal de Perpinyà va tenir lloc a l’octubre passat. Poca broma. Suposi que se n’ha calgut de poc que el gall comparegués entre dos gendarmes per prestar declaració sota jurament. Imagini l’escena. Si jo fos guionista de tires dibuixades ja sé el que faria. Finalment, fa uns dies, el jutge va rebutjar la queixa. Per tant el gall Prince podrà passar un Nadal tranquil i feliç i saludar al matí el dia que d’ara endavant creixerà. La perspectiva de la cassola de “coq au vin” s’ha allunyat.\nNo és la primera ni la darrere vegada que tenim queixes a propòsit d’animals de part de torracollons (és la paraula que havia utilitzat al setembre, en francès “des emmerdeurs”), a Catalunya Nord i a altres llocs. He guardat la referència de l’agost del 2018 d’una queixa de turistes que havien llogat una casa dins un poble del Var, a Provença, a prop del batlle car no suportaven el cant de les cigales i li demanaven quin insecticida les podia fer callar ?\nA casa nostra recordi la queixa prop del batlle de Sansà del propietari d’una residència secundària que no volia que el ramat d’ovelles del pastor del poble passés pel carrer de davant de casa seua perquè deixaven cagarotes. Un humorista havia suggerit que se compressin bossetes a penjar a la cua de cada feda. Finalment, va fer tanta pressió que va tenir guany de causa i el ramat va ser obligat de fer la volta grossa a l’entorn del poble per anar al cortal.\nTambé a Arles (era la mateixa persona que pel gall ?) i a Prada, gent se van queixar pel soroll de les campanes de l’església que tocaven les hores. A jo m’encanta, i la nit m’estalvia de mirar el despertador per saber l’hora. Per sort, en aquests casos, els batlles van resistir.\nA Prada també, ja fa prou anys, havia vist un atac descarat contra una platana. Un senyor s’havia fet construir una casa nova a la vora d’una avinguda vorejada de grans platanes, aquests que evocava Pau Casals dins el seu Cant dels Ocells. Doncs aquest senyor havia posat l’entrada del seu garatge just al darrera d’una platana i, després, se va queixar al batlle que l’arbre li prohibia d’entrar i sàller la seua votura. Com que era adjunt i “copain-coquin” amb el batlle, li van treure. En aquest cas, si trobeu una paraula més forta que torracollons, ja me la fareu saber.\nBon Nadal al gall Prince i a tots vosaltres.\nReferència àudio: https://www.radioarrels.cat/podcast/438/la-cronica-dactualitat-de-joan-becatdimarts-24-de-desembre-del-2019


…Figures de pessebre escultures de petit format\nUna mostra a Sant Andreu de Llavaneres reuneix una selecció dels millors figuraires o escultors de figures de pessebre del panorama català\nDijous, 29 Novembre 2007 13:48\nEl Museu Arxiu de Sant Andreu de Llavaneres presenta en la sala polivalent, del 30 de novembre de 2007 al 5 de gener de 2008, l’exposició Figures de pessebre: escultures de petit format.\nQuasi ningú posa en dubte que les figures de pessebre són petites escultures, tampoc que l’origen dels nostres pessebres s’ancora en el Barroc i el Neoclàssic, tots dos moviments artístics.\nL’origen de la figura del pessebre es troba en l’església i en el palau, en les classes benestants. Amb el temps esdevé popular, i les proporcions de les mateixes viuen una reducció notable. D’aquelles grans peces fetes en fusta o terra cuita es passa a figures petites, econòmiques, pràctiques per a espais reduïts.\nNo per aquest motiu perden detalls, ni qualitat. Aquestes escultures de petit format estan personalitzades, són minucioses en les formes, el cromatisme, les vestidures, l’expressivitat, etc.\nNoms com Ramon Amadeu, el llinatge dels Carratalà, Domènec Talarn, Damià Campeny, Pere Teixidor, Salvador Masdeu, Josep Marcé, Josep Prats, la nissaga dels Castells, Daniel José Ursueguía, Josep Traité, Carlos Delgado, Montserrat Ribas, etc., ens serveixen per fer un recorregut històric de la figura del pessebre des de finals del segle XVIII fins als nostres dies.\nSegurament una mostra incomparable, - que reuneix una selecció dels millors figuraires o escultors de figures de pessebre del panorama català -, emprant una visió cronològica de més de dos segles.


Cas típic 2967: noi li agrada noia, noi li agrada la 4rta de Downton | Pons's blog\n2019-01-28 a les 7:18\nPer què miraria un series que van de gent bona, molt bona i/o la caseta del rei??\n2019-01-28 a les 14:06\nPerquè tots son entranyables\n2019-01-28 a les 19:06\nLlavors que es vagin a celebrar amb els seus amics i les seves families i gaudeixin de la seva entranyabilitat!! I que deixin en pau als mortals miserables, amb mal rotllos, problemes i cap caseta de reis!\n2019-01-31 a les 9:57\nCompartim personatges preferits. En Bates és un gran personatge, és tan amable i gentil, tot i que sempre el persegueix la sospita, i quan convé treu un caràcter… La Maggie Smith és una bèstia interpretativa, apareix poc, però quan ho fa ja saps que riuràs. Té un sentit de l’humor i de la ironia brutals. Per cert, vaig llegir que en gran part la sèrie s’acaba perquè ella diu que ja no està per mantenir aquest nivell, que li costa molt ja. L’única a qui tinc una mica de mania és a la protagonista, mira tu. Serà que ho fa bé, eh, però és tan estirada. La resta de personatges es fan estimar, jo estava enamorat de l’Anna, ains.\nFins aquí vaig veure, així que ja deus anar més endavant que jo. Va, proposaré reprendre-la a casa, a veure si ens hi posem seriosament. Total, per dues temporades que queden.\n2019-01-31 a les 15:25\nSí, la Mary només es fa estimar realment per en Carson, fins hi tot els altres personatges li tenen una mica de mania, especialment la seva germana, i amb raó. Si l’Anna agrada bastant, però tampoc es que faci res especial, es un personatge força discret, li falta el caràcter fort d’altres personatges. La sèrie s’acaba amb una pel·lícula que hauria de sortir en algun moment d’aquest any, amb Maggie Smith inclosa, això vol dir que el final de la sèrie no deu ser gaire tancat, ja ho veuré aviat.\n2019-01-31 a les 20:59\nPer fi has començat a sintonitzar-te els gustos amb els del Gran Pons, enhorabona!\n[…] Downton Abbey [T4] […]


Al Fassia Aguedal Marràqueix Marroc - Ofertes d'hotels amb els MILLORS DESCOMPTES EN LÍNIA\nDescompte a Al Fassia Aguedal\nChambre Confort - Habitació\n9 Bis, Zone Touristique De L'agdal Km2 Rte De L'ourika, Medina, Marràqueix, Marroc - Veure al mapa\nMés informació sobre Al Fassia Aguedal\nL'Al Fassia, el restaurant a la carta de renom internacional de Marràqueix, ha ampliat el seu negoci i ha inaugurat aquest hotel de luxe amb el mateix nom a prop dels jardins d'Aguedal. L'Al Fassia Aguedal té unes instal·lacions modernes, una arquitectura tradicional i una vista magnífica sobre l'Atles. Els 3 patis amb fonts li donen una sensació d'espai. Les habitacions inclouen internet per cable gratuïta, bany privat, TV per satèl·lit, minibar i escriptori. Els clients rebran una benvinguda VIP, un esmorzar complet cada dia, aigua mineral, una selecció de pastes, fruita i flors. Podreu gaudir d'un àpat amb espelmes al restaurant durant la vostra estada. Hi podreu gaudir d'especialitats regionals marroquines elaborades amb ingredients frescos i vins internacionals. Hi ha internet Wi-Fi gratuïta a les zones comunes. Durant la vostra estada, podreu passejar pels jardins que hi ha a prop i fer excursions a les muntanyes nevades. A poca distància a peu trobareu un cinema i un complex comercial.\nNúmero d'Identificació Fiscal local / Llicència de lloguer: 40000MH1159\nEls preus no inclouen la Taxe de Promotion Touristique (TPT) ni els impostos locals. Els preus es poden modificar sense notificació prèvia. Els preus de les reserves confirmades no es modificaran. En algunes dates, es pot requerir un temps d'estada mínim i el pagament complet per avançat. Cal que informeu el Al Fassia Aguedal de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Número de llicència: 40000MH1159


Hem de creure en les nostres pròpies forces - Josep Maria Loste - Blogs de l'indirecte!cat\nOpinió amb independència. Diumenge, 22 d'abril de 2018 10:20 h\nDiumenge, 12.2.2012. 12:52 h\nHem de creure en les nostres pròpies forces\natur estructrural, Catalunya, concert econòmic, confiança, drenatge fiscal, Justí\nEn aquests moments Catalunya resta molt dubtosa. El qui tenen les responsabilitats del poder polític sembla que no volen arriscar; encara que el més greu és que no tenen un full de ruta clar : no es volen mullar i, lògicament, contribueixen a crear una sensació d’incertesa col•lectiva, de desconfiança generalitzada. No hi ha dubte que en aquest gèlid i precari 2012, Catalunya es troba en una, molt interessant, cruïlla històrica. Caldrà que, molt aviat, hagi d’optar per un camí clar : sembla que s’ha acabat la llarga “pròrroga” que es va iniciar a l’any 1978; data clau en què calia haver blindat el concert econòmic .\nCatalunya, en aquests moments, sembla que avança a les palpentes : tot se li fa feixuc i difícil. No troba la formula per fer-se simpàtica davant Madrid ( tot i que, aquest viarany no ens portaria enlloc), però tampoc es prou espavilada per irradiar una atmosfera favorable a la sobirania plena, per la via escocesa. Per altra banda, les enquestes, la demoscòpia parlen clarament : ens diuen que aquí tenim més partidaris de l’emancipació de debò que no pas a la pàtria de l’Alex Salmond. Ara i aquí, a la nostra, vella i austera, nació catalana ens manquen dues qüestions, dues característiques que ens impedeixen sortir de l’atzucac hispànic; és a dir : autodeterminar-nos de debò . Aquests dos elements que ens ajudarien molt a la vertebrar una veritable consciencia nacional i a millorar socialment són la confiança i la determinació .\nCatalunya necessita, imperiosament, creure en les seves pròpies forces. Ens cal lideratge, sobretot de la societat civil, i considerar de debò que hem de fer política (no nomes els politics, dits professionals) per tal d’exigir el que és nostre, des de la quotidianitat més senzilla, des de la base . Amb això vull dir que no pot ser que el gruix de la població catalana no es doni compte que un país, una societat no pot tirar endavant si cada any l’estat central li xucla el 8’7 % del seu PIB . No pot ser que Catalunya, amb un 20% d’atur ( a la regió de Girona un 23%) hagi de continuar pagant a favor d’uns territoris amb menys atur i molts menys problemes socials que a casa nostra .No pot ser que Catalunya hagi de contribuir , a la força, a les despeses d’un model d’estat que és totalment inviable i dilapidador. Jo pensava que la solidaritat sempre era voluntària.\nEn síntesi, a Catalunya ens cal, amb urgència, confiança i determinació : fer política sense complexos i exigir el que, per justícia social és nostre. Saber prendre decisions en el moment oportú, sense ser oportunista. A Catalunya l’hi fan falta líders que es mullin, que diguin les coses pel seu nom: que no hagin de demanar perdo cada cinc minuts . En definitiva, aquest binomi relativament senzill: confiança i determinació és l’autentica espina dorsal del full de ruta que, ara i aquí ens cal de debò\n2949 lectures Cap comentari\nEl 15 d’abril, la República catalana, Europa i el civisme\t01.04.2018\nAlemanya Catalonia Catalunya Europa Macron catalunya radio mediació primavera catalana


Veritats i mentides sobre les revisions del gas OFEREIXES\nVeritats i mentides sobre les revisions del gas\nS'expliquen per milers els consumidors que estan desinformados sobre les revisions del gas. Les preguntes més freqüents són cada quant han des fer, si són obligatòries o si s'ha de contractar un servei auxiliar. Per això, desvetllem a continuació alguns aspectes sobre les revisions del gas que seran d'utilitat a tots els consumidors.\n1- Són diferents la revisió de la instal·lació del gas i la revisió de la caldera?\nSí. Les instal·lacions del gas han d'inspeccionar-se cada 5 anys (4 al País Basc). Aquesta revisió la realitza la companyia distribuïdora del gas i la paga el client en la següent factura del gas, a un preu estipulat per la comunitat autònoma corresponent. No se li abona mai quantitat alguna a la persona que acudeix a fer la inspecció. Si es tracta d'una instal·lació que requereixi de bombones de butà, la periodicitat de les revisions és la mateixa, cinc anys, però correspon a l'usuari la contractació d'un professional perquè realitzi la inspecció. Tant en el cas de la revisió de la instal·lació del gas, com en el cas de disposar de butà, molta cura amb qui visita la nostra casa.\nLa revisió de la caldera ha de realitzar-se per qüestions d'eficiència energètica. Afecta a calderes de gas, però també a escalfadors i equips d'aire condicionat.\n2- Cada quant temps és obligatori fer la revisió de la caldera?\nLa revisió de la caldera és obligatòria cada dos anys. Però si es tracta d'escalfadors de gas, la revisió serà cada 5 anys, i cada 4 en el cas dels equips d'aire condicionat. No hem de deixar-nos enganyar o confondre pels comercials, que en moltes ocasions asseguren que les revisions obligatòries són anuals.\n3- S'ha de contractar un servei de manteniment?\nLa llei només obliga al fet que es realitzi la revisió de la caldera -cada 2 anys-, no a contractar un servei de manteniment que, per exemple, cobreixi les reparacions o faciliti altres serveis, com la revisió elèctrica. Per complir la llei, bastarà amb requerir els serveis d'un professional cada dos anys perquè revisi la caldera. Tant les companyies de gas com els fabricants ofereixen aquesta revisió anual juntament amb un servei de manteniment que cobreix part de les reparacions a realitzar.\n4- Amb qui contracto la revisió?\nL'opció més econòmica és buscar cada dos anys a un professional que realitzi aquesta revisió, que sol costar a partir de 45 euros. Si prefereix un servei de manteniment que inclogui aquesta revisió, els fabricants de la caldera ofereixen els seus productes des d'uns 90 o 100 euros. Les companyies de gas són l'alternativa més cara. Els seus serveis de manteniment amb la revisió s'ofereixen a partir de 115 euros, encara que també solen ser més completes. No obstant això, s'ha de revisar ben el que ofereixen els uns i els altres. Les diferències entre els serveis de manteniment d'unes i unes altres companyies són molt notables. Algunes pistes per trobar la millor opció: hi ha companyies de gas que cobreixen el cost de la inspecció obligatòria a realitzar cada 5 anys, o revisen al mateix temps altres equips de gas de l'habitatge, o tenen servei d'atenció urgent en 3 hores; altres companyies no inclouen en el seu servei de manteniment la reparació d'avaries que sorgeixin durant l'any de contracte, només les que es detectin durant la revisió.\n5- I els escalfadors de gas?\nEls escalfadors també han de revisar-se obligatòriament, però cada 5 anys. La revisió d'aquests és més senzilla; per exemple, no hi ha un circuit d'aigua de calefacció que revisar. Per això, algunes companyies disposen de productes especials -més barats- per a aquests clients. Altres companyies, com Iberdrola, han optat per oferir un únic producte, que per als clients que únicament tinguin escalfador es tradueix que pagaran per serveis i/o revisions que no són necessàries o no es van a realitzar.\nLes tarifes d'aigua varien fins al 349% segons la ciutat de residència\nVols pagar menys en llum?


ARRIBA LA 4a EDICIÓ DEL SORTEIG "ANAR A LA DEIXALLERIA TÉ PREMI"\nArriba la quarta edició del sorteig ‘Anar a la deixalleria té premi’, amb un primer premi de dues entrades pel Gran Premi Monster Energy de Catalunya de MotoGPTM 2017 i un segon premi d'un val de 100 Euros per bescanviar a la Llibreria La Gralla.\nPer quart any consecutiu el Consorci organitza el sorteig premis als usuaris de les deixalleries comarcals “Anar a la deixalleria té premi”, amb l’objectiu de promoure l’ús d’aquestes instal·lacions, augmentar el nombre d’usuaris i els materials recollits.\nDel 13 al 28 de maig totes les persones que facin ús d’aquestes instal·lacions podran participar-hi. Ho podran fer tantes vegades com vulguin, sempre que ho facin en dates diferents. Cada entrada a la deixalleria només dona dret a una butlleta, independentment de la quantitat de residus que es lliuri.


S’amplia la gratuïtat de la factura elèctrica a les empreses que han tancat per la situació del coronavirus tot i no estar-hi obligades — Forces Elèctriques d'Andorra\nSou a: Inici FEDA comunica Sala de premsa Notes de premsa S’amplia la gratuïtat de la factura elèctrica a les empreses que han tancat per la situació del coronavirus tot i no estar-hi obligades\nS’amplia la gratuïtat de la factura elèctrica a les empreses que han tancat per la situació del coronavirus tot i no estar-hi obligades\nEl BOPA publica avui un decret que afegeix com a beneficiaris del descompte del 100% en la factura aquelles empreses o autònoms que han tancat sense estar-hi obligats\nEl Butlletí Oficial del Principat d’Andorra publica aquest dilluns una modificació al decret de modificacions temporals de les tarifes elèctriques que es va aprovar la setmana passada per aplicar rebaixes a les empreses afectades per les mesures contra el coronavirus.\nEl Decret aprovat la setmana passada preveia una rebaixa del 100% de la factura elèctrica a les empreses obligades a tancar per les mesures de prevenció contra el coronavirus, i un descompte del 80% per a aquelles subjectes a torns de guàrdia o permanències. Això, però, deixava les empreses i autònoms que s’han vist forçats a aturar l’activitat per la situació, sense poder beneficiar-se d’aquests descomptes.\nEl Decret aprovat aquest dilluns, doncs, incorpora totes aquelles empreses i professionals que han tancat a causa de la situació tot i no estar-hi obligades.\nAquesta modificació, a més, també incorpora com a element nou el fet que les empreses que tenen una activitat estacional, és a dir, que habitualment ja cessen l’activitat en acabar la temporada d’hivern, podran beneficiar-se de la mesura només fins a la data de tancament prevista normalment.\nDes de l’aprovació d’aquesta mesura, el passat dimecres 25 de març, FEDA ja ha registrat més de 1.500 sol·licituds de descompte a través del web https://www.feda.ad/per-empreses/MesuresCovid19. Totes aquelles empreses o professionals que ja hagin fet la sol·licitud no han de tornar a fer-la.\nPel que fa a la durada del descompte, aquest s’aplicarà a partir del moment en què es faci la sol·licitud, però els dies que hagin transcorregut des del cessament de l’activitat professional fins a la data de la sol·licitud es recuperaran amb el descompte del mateix nombre de dies un cop represa l’activitat.\nTal com ja es va informar en l’aprovació del primer decret, les altres entitats distribuïdores d’electricitat també aplicaran aquests descomptes per tal que el benefici sigui igual per a totes les empreses i autònoms del país. En aquest sentit, i amb la voluntat que l’impacte sobre les mútues sigui limitat, FEDA assumirà part del cost que això suposarà, ja que retornarà a les distribuïdores l’import de la compra d’electricitat que aquestes no puguin cobrar als seus clients.\nMesures ja aplicades\nAquesta mesura se suma a la possibilitat d’ajornar o fraccionar el pagament de les factures de l’electricitat fins a 12 mesos sense interessos, que es va anunciar la setmana passada i que ja ha tingut una bona acollida per part dels empresaris i autònoms. En aquest cas, no només s’hi poden acollir les empreses que han hagut de tancar o reduir l’activitat, sinó que totes les empreses i autònoms del país ho poden sol·licitar.\nA més, de cara als particulars, FEDA també va acordar no efectuar cap tall de subministrament elèctric mentre durin les mesures excepcionals pel coronavirus. Així, no es talla la llum encara que es detectin impagaments.


[VÍDEO] Un eurodiputat croat denuncia la 'repressió política' que es viu a Catalunya davant de Josep Borrell\nKolakušić diu que la Unió Europea no pot 'alliçonar' països de fora la comunitat europea si abans no 'ens fixem en nosaltres mateixos'\nMislav Kolakušić, eurodiputat que va ser candidat a la presidència de Croàcia, ha intervingut en sessió plenària al Parlament Europeu per denunciar que a Catalunya actualment hi ha ‘repressió política’ i que la cambra ho ‘silencia’. La intervenció s’ha fet en el marc d’un debat sobre els drets humans i hi era present Josep Borrell, Alt Representant de la Unió Europea i vice-president de la Comissió Europea.\nKolakušić ha dit que la Unió Europea no podia ‘alliçonar’ països de fora la comunitat europea si abans no ‘ens fixem en nosaltres mateixos’: ‘Hem d’assegurar-nos si aquests drets es tenen en compte a Espanya, a Catalunya. Per exemple, admetre que hi ha repressió política i que ho silenciem, i encara no hem tractat aquesta qüestió en aquest parlament’, ha dit.\nKolakušić va ser candidat a la presidència de Croàcia sense estar adscrit a cap partit i va obtenir un 6% dels vots. És reconegut al país balcànic per la seva tasca com a jutge i per ser president de l’ONG Antikorupcija (Anticorrupció), una plataforma ciutadana d’observació contra les polítiques públiques.


One-Bedroom Holiday home Campagne les Hesdin with a Fireplace 05 Campagne-les-Hesdin França - Ofertes d'hotels amb els MILLORS DESCOMPTES EN LÍNIA\nCampagne-les-Hesdin, Campagne-les-Hesdin, França - Veure al mapa\nAl visitar Campagne-Les-Hesdin, vosté es sentirà com a casa a One-Bedroom Holiday home Campagne les Hesdin with , què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nOne-Bedroom Holiday home Campagne les Hesdin with també ofereix moltes instal.lacions per enriquir la seva estada a Campagne-Les-Hesdin. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, aparell de televisió, reproductor de DVD/CD, nevera, forn microones per satisfer els clients més exigents. L'hotel ofereix instal.lacions fantàstiques, incloses ping pong, jardí, per ajudar-vos a relaxar després d'un carregat dia a la ciutat. Si buscau un allotjament còmode i adequat a Campagne-Les-Hesdin, faci de One-Bedroom Holiday home Campagne les Hesdin with la vostra llar.


Serveis – Construccions Joan Freitas\n“La nostra empresa ofereix un ampli ventall de serveis ja que disposem de personal altament qualificat i especialistes en tasques específiques com restauració, o portar projectes nous a terme amb tota garantia. Podem gestionar qualsevol tipus de projecte independentment del volum d’aquest. Tenim tota la infraestructura per portar a terme qualsevol encàrrec amb professionalitat i serietat absoluta. Els nostres clients, són la nostra principal preocupació i objectiu, i la seva satisfacció, és la nostra raó de ser.”\nDesenvolupem i executem projectes propis i de tercers. Marquem les pautes a seguir per a una òptima execució del mateix i garantim terminis d’entrega i finalització\nLa nostra experiència i recursos ens permeten vetllar amb tota rigorositat per a una execució sense desviacions de qualsevol tipus de projecte desenvolupat per nosaltres o per tercers.\nRealitzem obres de nova factura de qualsevol tipus i estil, tant residencial, industrial, comercial o equipament públics. Ens acompanyem dels millors partners en la execució així com amb les principals marques i tecnologies del sector.\nRealitzem projectes i acondicionaments per a l’Administració Pública, des de la realització de projectes nous com pavellons i d’altres equipaments a l’acondicionament i renovació de vies públiques.\nPodem realitzar execucions de qualsevol mida ja que disposem del personal qualificat i els mitjans necessaris per portar a terme fins a la seva finalització qualsevol tipus de projecte. Des de vivendes funcionals a complexes obres de construcció.\nEstem especialitzats també en la rehabilitació i restauració de masies i cases rústiques tant de poble com rurals. Treballem respectant els origens de l’edificació peró fem servir les últimes tecnologies per a la seva realització.


7 Days Inn Taiyuan Wuyi Square Branch Taiyuan Xina - Ofertes d'hotels amb els MILLORS DESCOMPTES EN LÍNIA\n7 Days Inn Taiyuan Wuyi Square Branch\nNO.23 Eas Wu Yi Road, Yingze, Taiyuan, Xina - Veure al mapa\nTant si es tracta d'un viatge de plaer com si és de negocis, 7 Days Inn Taiyuan Wuyi Square Branch és una elecció d'allotjament magnífica quan visiten Taiyuan. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEls serveis i instal.lacions de primera categoria que defineixen l'experiència de Plateno us esperen a 7 Days Inn Taiyuan Wuyi Square Branch. Per a la comoditat i comfort dels seus clients, l'hotel ofereix express check-in/check-out, Zones públiques amb Wi-Fi, premsa, ascensor, taquilles.\nEntri en una de les 80 habitacions i escapi de l'estrès del dia amb una ampla gama de comoditats com aire condicionat, calefacció, escriptori, insonorització, telèfon. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a 7 Days Inn Taiyuan Wuyi Square Branch.


Bones sensacions contra les campiones d’Europa (2-0)\nEl Femení A del FC Barcelona no pot superar el Wolfsburg alemany en un partit amistós disputat al Torneig de Calais, a França L’equip de Xavi Llorens ofereix un bon joc i manté l’empat a zero fins al minut 60\n26 d’ag. 13\nEl Femení A del Barça participa aquesta setmana en el campionat amistós que es disputa a la localitat francesa de Calais. L’equip de Xavi Llorens va jugar aquest dilluns la semifinal del torneig contra el Wolfsburg alemany, les vigents campiones d’Europa. Tot i plantar cara i oferir un bon joc, les blaugranes van acabar perdent 2-0 per culpa dels gols d’Alexandra Popp (min 60) i Nina Fischer (min 67). L’organització va destacar Lena Goessling com a la millor jugadora del partit.\nDesprés de la derrota d’ahir, el Femení A viu aquest dimarts una jornada de descans i dimecres (18 h) jugarà el partit pel tercer o quart lloc contra l’Inter Milà, que va perdre a l’altra semifinal contra el París Saint-Germain (5-0).


CNL Sa Colomina: d’octubre 2011\nPROGRAMA DE PADRINS LINGÜÍSTICS\nTERMINI D’INSCRIPCIÓ: del 3 d'octubre al 4 de novembre de 2012 en els centres.\nDATES DELS CURSOS: comencen la setmana del 9 de gener de 2012 i acaben la setmana del 3 d'abril de 2012.\nEl Cofuc ofereix cada any cursos de llengua catalana adreçats als pares i mares nouvinguts o sense nocions de català (A1) i a la resta de pares amb coneixements previs de català que vulguin reciclar-se dels diferents nivells (A2-B1-B2 i C1), d’alumnes d’educació infantil, primària i secundària de tots els centres de les Illes Balears.\nNo són cursos preparatoris per a les proves oficials dels certificats de català, ja que només són cursos de 45 o 50 hores pensats per repassar coneixements.\nL’objectiu d’aquests cursos és oferir als destinataris uns coneixements sobre la llengua i la cultura catalanes que els permetin col·laborar amb els seus fills en l'aprenentatge de la llengua catalana i comprendre i produir converses per poder participar de la realitat lingüística i social més propera.\nPerquè aquesta iniciativa es pugui dur a terme, hi col·laboren de manera activa l’Associació de Mares i Pares d’Alumnes (AMIPA) i la direcció dels centres.\nEls cursos es fan als mateixos centres on els pares tenen matriculats els fills i els imparteixen professors del centre. Se’n fa una convocatòria anual.\nLa durada dels cursos és de 45 i 50 hores, repartides en dues sessions setmanals de 2 hores.\nPares i mares nouvinguts o sense nocions de català (A1) i a la resta de pares amb coneixements previs de català que vulguin reciclar-se dels diferents nivells (A2-B1-B2 i C1)\nCentres on tenen matriculats els fills\nA1, A2, B1: 45 hores\nB2, C1: 50 hores\nMÉS INFORMACIÓ EN ELS VOSTRES CENTRES\nPublicat per ES SAC a 7.10.11 0 comentaris\nCursos de català adreçats a joves d’entre 12 i 16 anys, amb els quals es vol reforçar l’aprenentatge del català, principalment a nivell oral.\nDel 20 de setembre al 22 de desembre de 2011\nDIMARTS I DIJOUS, de 17.30h a 19h.\nASSISTÈNCIA OBLIGATÒRIA: Passats els primers 15 dies de classe, les persones que no hi hagin assistit (sense justificació) perdran la plaça.\nINSCRIPCIONS: seu de l'IEE\nPublicat per ES SAC a 4.10.11 0 comentaris\n1r Campionat d'Scrabble Eivissa 2011\nEl 1r Campionat de Scrabble d'Eivissa estarà emmarcat dins els actes del Correllengua que com any organitza l'Associació Vuit d'Agost. El Club Scrabble Eivissa organitza aquest primer campionat on esperem que tots plegats ens ho passem molt bé jugant amb la nostra llengua i demostrem una vegada més que és més viva que mai.\ndissabte, 22 / octubre · 09:00 - 19:00\nIgnasi Wallis 33, Vila\nEntrevista CLUBSCRABBLE EIVISSA\nPublicat per ES SAC a 1.10.11 0 comentaris\n26 d'octubre, EL CATALÀ EN L'ENSENYAMENT\nEl Correllengua arriba fins a Eivissa en un altre ...\nGuia de recursos lingüístics en català\nCURSOS DE LLENGUA CATALANA (INSTITUT D'ESTUDIS EIV...


Viure al Delta: els Espais Naturals del Riu Llobregat: de setembre 2013\nNou pont sobre el Llobregat\nL'espai situat aigües avall del nou pont en construcció sobre el Llobregat, que unirà el Polígon Industrial del Prat amb la rotonda de Mercabarna ha acumulat diverses platges de sediments que s'han convertit en un refugi increïble per a molts ocells aquàtics. Ànecs, bernats, gavians, flamencs (avui n'hi havia cinc) i un llarg etcètera utilitzen l'espai, a hores d'ara un dels millors llocs del Delta (si no el millor) per veure ocells aquàtics.\nCatàleg vivent de papallones\nLes olivardes del camí de la desembocadura del riu comencen a florir i les papallones, com aquesta blaveta dels pèsols (Lampides boeticus) ja ho han descobert.\nEls camins tornen a ser un lloc estratègic per a les papallones, entre elles dues de molt semblants, la margera comuna (Lasiommata megera) fotografiada al tamarigar dels calaixos de depuració i\nla bruna boscana (Pararge aegeria), més comuna, trobada abundosament especialment al camí del Sabogal:\nEn les bardisses del mateix camí, un dels millors llocs dels itineraris de cal Tet per veure papallones i altres insectes, hem pogut fotografiar tres espècies més:\nLa magnífica papallona reina (Papilio machaon),\nel dard ros (Ochlodes venatus), ben representat aquí i\nel capgròs comú (Carcharodus alceae), molt discret i localitzat.\nFinalment, en els llocs més assolellats de la platja de ca l'Arana les blavetes comunes (Polyommatus icarus) eren abundants:\nAmb les blanquetes del gènere Pieris, no fotografiades, al menys vuit espècies de papallones diürnes en els itineraris dels Espais Naturals del riu.\nEtiquetes de comentaris: Carcharodus alceae, Lampides boeticus, Lasiommata megera, Lepidoptera, Ochlodes venatus, Papilio machaon, Pararge aegeria, Polyommatus icarus\nOdonats amb sorpresa\nAvui ha estat un bon dia per veure odonats als Espais Naturals del Riu. No tant per fotografiar-los perquè molts dels anisòpters més grans estaven molt actius i no s'aturaven enlloc.\nEn les bardisses del camí del Sabogal, prop de la passera de l'aguait del mateix nom, una femella d'Erythromma viridulum.\nUna femella de Crocothemis erythraea, omnipresent arreu.\nI la gran sorpresa, un mascle de Trithemis annulata, una espècie en expansió des del Sud de la Península que es descobrí a Cataluna el 1978. Aturat sobre un canyís dels calaixos de depuració.\nEtiquetes de comentaris: Crocothemis erythraea, Erythromma viridulum, Odonata, Trithemis annulata\nUn immatur de martinet ros (Ardeola ralloides) en un camp d'escarxofes del camí de la Marina, prop dels Espais Naturals del riu.\nEtiquetes de comentaris: Ardeola ralloides\nMartinets i pigres\nUn estol de tretze martinets de nit volant des dels calaixos de depuració cap a l'estany de cal Tet.\nUn pigre gris a la bassa temporal de la platja de ca l'Arana.\nEtiquetes de comentaris: Nycticorax nycticorax, Pluvialis squatarola\nA aquestes alçades de setembre, el pas de retorn cap al Sud es troba en ple apogeu. Molts moixons insectívors, migrants transaharians, es podien veure avui a cal Tet, entre ells un mastegatatxes (Ficedula hypoleuca)\ni una cotxa cua-roja (Phoenicurus phoencurus) femella, tots dos en el camí del Sabogal.\nEtiquetes de comentaris: Ficedula hypoleuca, Phoenicurus phoenicurus\nSaltaprats i dípters\nAiolopus puisantii és un dels saltaprats més comuns a cal Tet. Es pot trobar al llarg de l'estiu en els camins, les herbes i les bardisses.\nLa mosca de la carn Sarcophaga sp, ben comuna arreu i fotografiada aquí sobre un pal de la tanca de la platja de ca l'Arana.\nUn dípter de la família dels sírfids Sphaerophoria scripta. És una espècie de petita mida, depredador ferotge de pugons.\nEtiquetes de comentaris: Aiolopus puisantii, Diptera, Orthoptera, Sarcophaga sp, Sphaerophoria scripta, Syrphidae\nAvui hem trobat en els itineraris tres espècies d'himenòpters:\nUna vespa terrissaire Ancistrocerus gazella en un pal de fusta al camí del Sabogal. Aquestes vespes fan nius amb tapadores de fang on tanquen erugues d'altres insectes per alimentar les seves larves.\nEn les bardisses del mateix camí del Sabogal, una abella solitària, de la família Halictidae, probablement del gènere Halictus.\nLes olivardes florides del camí de la desembocadura del riu atreuen també himenòpters tan espectaculars com Scolia hirta, una vespa estival molt gran que s'especialitza en posar els ous en larves de coleòpters que troba sota terra.\nEtiquetes de comentaris: Ancistrocerus gazella, Halictus sp, Hymenoptera, Scolia hirta


Persones. Pas – Vicent Martínez candidat a Rector\nLA UNIVERSITAT DE LES PERSONES\nLes retallades i els decrets del govern han provocat una deterioració en les condicions laborals del personal de la Universitat, que ha minvat les seues expectatives d’estabilitat i promoció. Cal revertir aquesta situació, recuperant la iniciativa, fomentant la formació i actuant amb fermesa i intel·ligència per trobar solucions encoratjadores. Per millorar les condicions de treball del personal d’administració i serveis, optimitzar la seua tasca i incrementar la seua imprescindible confiança en la institució, pretenem:\n13. Millorar el model de carrera professional valorant l’activitat integral, incloent-hi a més dels mèrits laborals, la formació i l’actualització. Adequar aquest model al PAS interí i laboral.\n14. Crear incentius, en forma de suplements de productivitat o una major flexibilització d’horaris.\n15. Oferir una reducció i/o flexibilització de jornada per motius personals, mèdics o familiars, incloent-hi una reducció de la jornada a partir dels 60 anys o la possibilitat de treballar al domicili propi i reduir l’existència de riscos laborals i millorar les condicions de treball.\n16. Reconèixer la investigació realitzada pel personal d’investigació, personal del Servei de Biblioteques i Documentació, etc., així com el treball de les persones que ocupen places amb perfil lingüístic.\n17. Desenvolupar una política de personal coherent i trasparent, que ha d’incloure revisar els llocs de treball del personal d’administració i serveis per a eliminar la infradotació de personal administratiu i recursos dels instituts d’investigació, així com reequilibrar la situació entre els serveis centrals i centres, departaments i instituts, i adequar la distribució de places als nous perfils que es requerisquen per a una gestió universitària de qualitat. Realitzar aquesta revisió amb transparència en els criteris i decisions adoptats, tenint en compte no solament indicadors quantitatius sinó qualitatius. Convocar concursos de trasllat amb la periodicitat necessària per a cobrir necessitats de manera àgil, disminuint així els contractes per acumulació de tasques a favor de places estructurals.\n18. Harmonitzar les condicions laborals i professionals de les persones que treballen a les fundacions creades per la Universitat i fer un ús racional d’aquest mecanisme de gestió.\n19. Potenciar el pla de formació lingüística del PAS, essencialment en la llengua pròpia de la Universitat i en altres llengües. S’inclou la possibilitat de completar la formació mitjançant estades a l’estranger, amb independència del nivell previ de coneixement de la llengua.\n20. Apostar decididament per la formaci a demanda, especialment en administració electrònica de la Universitat, que ha d’incloure campanyes de formació i conscienciació en temes de seguretat informàtica. Ampliar l’oferta i el nombre de places en els cursos amb demanda més gran i realitzar una oferta més propera a la realitat dels diferents llocs. Revisió dels programes de gestió, a partir d’informació i suggeriments dels usuaris, amb la finalitat de simplificar-los i fer-los més accessibles (aula virtual, gestió d’OCA, POD, actes, etc.).\n21. Oferir un pla de conciliació i coresponsabilitat de la vida laboral i familiar, destinat a afavorir els horaris dels membres de la plantilla amb familiars menors, majors, malalts o amb diversitat funcional al seu càrrec. Per facilitar aquesta conciliació, es proposa oferir nous serveis com ara guarderia, centre de dia per a persones majors i atenció específica a les persones amb diversitat funcional.


Article d'Unió, Progrés i Democràcia del mes de maig: “Responsabilitat compartida”\nEste és el text d'UPiD del mes de maig, titulat Responsabilitat compartida. El ple del 26 de març de 2012 va modificar el Reglament de Mitjans de comunicació Local, aprovat en 2008, per a permetre la publicació d'un article mensual en la web municipal als partits polítics que es van presentar a les eleccions municipals i no van aconseguir representació en l'ajuntament.\nEstem a pocs dies d'unes eleccions autonòmiques i municipals i des d'UPiD volem fer arribar a tots els ciutadans la responsabilitat que tenim com a votants, de la destinació dels nostres pobles i ciutats i de com es gestionaren estos.\nSi hi haurà beques per a llibres i menjador, si pagarem més o menys en els impostos municipals o que àrees es prioritzaren, estarà en funció de qui siguen els partits que regixen la corporació municipal, i tot això depén dels nostres vots. En els pobles on tots podem conéixer-nos o sempre hi haurà algun amic o familiar que puga informar-nos de qui és qui en les diferents llistes que concorren a les eleccions. És molt important saber a qui estem votant i donant-los la nostra confiança, perquè no votem als grans lideres mediàtics que veiem diàriament en la televisió, votem veïns els nostres i votem unes idees i una trajectòria personal.\nFa uns dies veia una vinyeta que amb senzillesa esbalaïdora definia molts dels nostres mals, en ella estaven dos persones parlant i una li preguntava a l'altra “I a Alemanya que feu per a no tindre corruptes?”. Al que l'altra responia amb brevetat “No els votem”. Una solució senzilla i plena de sentit comú. A Espanya, segons les enquestes, el 99’9% es mostren indignats pel grau de corrupció existent en les institucions i no obstant això continuem votant als que han emparat i tolerat la corrupció.\nAmb tota seguretat que en els dos vells partits hi ha persones honrades i honorables que no són responsables del que les cúpules dels seus partits fan, però perquè hi haja una autentica regeneració democràtica fa falta desterrar de la vida pública els vicis ancestrals que representen estos partits.\nTambé després d'estos partits hi ha una gran càrrega d'immobilisme i d'ideologia que ens afecten molt més del que creiem: el PP en el seu ideari general i per tant també en la nostra població tendix a la privatització dels servicis públics, el anomenen externalització, és a dir, que tasques com a neteja d'edificis, manteniments, xicotetes obres… que anteriorment podien ser realitzades per veïns de Puçol ara s'adjudiquen a empreses de fora de la localitat que tenen els seus propis treballadors i els d'ací passen a engrossir les llistes de la desocupació. Esta no és la ideologia d'UPiD i si obtenim la confiança dels nostres conveïns, actuacions com estes es revertiran.\nEn estes eleccions es presenten nous partits a què s'ha d'enjudiciar pel que fan i no pel que diuen els seus televisius líders, no són ells als que votarem i dels que en alguns casos podríem dir allò que Deia Quevedo: “aquells que no pensen complir, són els que més coses t'oferiran”.\nAlgun d'estos nous partits està tractant d'enganyar dient que faran un jardí idil·licoesportiu en el barranc del Vallet sabent que no és competència de l'ajuntament i que no es pot tan sols netejar d'herbes sense l'autorització de la Confederació Hidrogràfica del Xúquer, un poc semblant podem dir sobre les promeses entorn del solar de l'antiga CO.IN.TRA, que pertany a una societat privada amb què s'haurà de negociar i trobar solucions viables, però qui diga que si guanyen ells faran un parc, una zona recreativa o qualsevol altra cosa, els estan mentint amb falses promeses que no pensen, ni poden complir.\nDes d'UPiD no els anem a demanar el seu vot, però sí els demanemque el seu vot siga de convicció, mesurat i en benefici de la col·lectivitat.\nUna salutació i feliç dia de votacions.\nUna opinió de l'Agrupació local d'UPiD a Puçol


saragatona: parlen anglès els àngels?\nNo sé si ho he acabat d'entendre, però m'ha semblat admirable.\nestic amb Allau, o com escriure de la senzillesa de la quotidianeitat.\nA mi m'agrada aquesta forma d'enllaçar imatges i idees. Crec que pensem per relacions que no sabem comprendre ben bé. De vegades he provat d'escriure seguint aquests enllaços incomprensibles, i de vegades acabo per descobrir quin lligam ocult hi ha entre els records i les paraules.\nGràcies, Allau. Va com va.\nJa saps, Francesc, vas fent el trajecte de cada dia i qualsevol cosa et distreu i et transporta.\nÉs veritat, Lluís, el pensament rep estímuls constants i el que no recordaves surt a la llum o et sorgeixen connexions inesperades. Després, a l'hora d'escriure, el procés de reflexió, poca o molta, et porta a afegir o suprimir, a vestir el pensament.\nMés que amb les paraules, crec que el pensament es conneta amb sensacions.


Notícies - ICV-EUiA proposa crear els locals i oficines de protecció oficial\nRoser Casamitjana i Ramon Gutiérrez han presentat la moció aquest dilluns\nel 4/jun/18 Eva Garrido Política PDF\nICV-EUiA vol que Promusa posi a disposició de col·lectius vulnerables i projectes de proximitat la seva borsa de locals i oficines buides. L'objectiu dels ecosocialistes és que les persones que hi vulguin accedir ho facin a través d'un concurs públic i en règim de protecció oficial, tal com es fa amb els pisos. Per aquest motiu presentaran una moció al ple de juny, amb la qual insten l'Ajuntament a publicar un inventari de locals i oficines buides per posar-les a disposició d'aquest nou programa.\nEl grup municipal ha expressat que Promusa té prou locals buits per crear una borsa a la qual puguin accedir per un sistema de punts, projectes que sumin a la vida social dels barris i pugin arrelar-se.\nEl portaveu d'ICV-EUiA, Ramón Gutiérrez, ha explicat que l'objectiu de la moció és portar a Sant Cugat la 'figura' dels locals i oficines de protecció oficial.\nIgual que passa amb els lloguers d'habitatges de protecció oficial, els diferents projectes que vulguin diposar dels locals presentaran els seus projectes per ser valorats i es pugun ocupar a un preu per sota el del mercat.\nPer als verds també és prioritari que els col·lectius que tinguin més dificultats a l'hora d'accedir o permetre's el lloguer d'un local a Sant Cugat puguin tinguin més punts.\nICV-EUiA ha detectat una mancança d'aquest tipus de comerç a barris com el de Volpelleres, Can Mates i el Parc Central. El grup municipal creu que les noves centralitats de la ciutat necessiten una dinamització del comerç local i lamenten que el model urbanístic d'aquestes no ho faciliti. Precisament, afirmen, que és en aquests barris on Promusa hi té molts locals buits.


Els delictes cauen un 18% durant el 2020 a Mataró\nMataróNotíciesEls delictes cauen un 18% durant el 2020 a Mataró\nDisminució dels delictes durant el 2020 a Mataró. S’han comptabilitzat 7.500 delictes, un 18% menys que en el 2019.\nL’última Junta Local de Seguretat celebrada el passat dijous, 11 de febrer, revelava una disminució dels delictes durant el 2020 a Mataró. S’han comptabilitzat 7.500 delictes, un 18% menys que en el 2019.\nPràcticament totes les tipologies de delictes han experimentat aquesta baixada respecte del 2019: contra el patrimoni (-19.6 %, de 7.940 a 6.383); contra les persones (-15,5 %, de 818 a 691); contra la seguretat viària (-9,9 %, de 191 a 172) i contra la salut pública (-5,3 %, de 38 a 36).\nPer contra, han augmentat els delictes contra l’ordre públic (111,5 %, de 52 a 110), increment que s’atribueix a aldarulls que han tingut lloc en actuacions policials per l’incompliment de la normativa Covid-19. També s’atribueix a la situació de pandèmia i al confinament de la passada primavera l’augment del 365 % de les infraccions administratives per incomplir la normativa (1.213 a 5.640). Per altra banda, els robatoris amb força i amb violència i/o intimidació també s’han reduït a establiments, a domicilis, a interiors de vehicles i a l’espai públic ■\nArticle anteriorEl CN Mataró s’imposa al cansament (8-13)\nArticle següentAntonio López: teràpia de droga i presó


Laïlla (Junts) demana dignitat i "combatre l'estigma" de les persones amb malalties mentals\nPublicat 14/12/2021 18:50CET\nLa diputada de Junts al Parlament Titon Laïlla ha demanat dignitat per a les persones amb malalties mentals i "combatre l'estigma" que pateixen, i ha demanat aplicar una visió més global i interdepartamental del problema.\nDurant la seva intervenció aquest dimarts en el ple monogràfic de salut mental, la diputada ha defensat l'acompanyament a aquestes persones des d'una perspectiva holística i "fugint de visions paternalistes".\nLaïlla ha constatat que la pandèmia ha agreujat els problemes de salut mental, i ha destacat que les xifres interpel·len i obliguen a prendre mesures "d'origen conjuntural però amb vocació estructural".\nConsidera que l'abordatge d'aquest problema no s'ha de fer només des de l'atenció sanitària, sinó també des de la feina, l'habitatge, l'escola, i ha defensat la importància que hi hagi una "bona prevenció primària".\nTambé ha apostat per fer un bon diagnòstic precoç, per a la qual cosa "el paper de l'escola és primordial", i ha sostingut que s'ha d'acompanyar amb formació específica els professors, pares i mares.


Sala Pasternak\nBASES DEL CONCURS CACTUS 2017\nEnguany realitzem la sexta edició del concurs Cactus de la Sala Pasternak, un concurs de bandes emergents. Obrim el període d'inscripció a partir d'ara i fins al 10 de setembre.\nQUÈ ÉS EL CONCURS CACTUS I A QUI VA DIRIGIT?\nEl concurs Cactus és un concurs de Sala Pasternak per a bandes emergents que es realitza anualment amb la intenció de donar a conèixer grups i oferir-los-hi la possibilitat de mostrar la seva música en directe i proporcionar eines per a desenvolupar la seva trajectòria musical.\nPer a poder participar en el concurs cal tenir en compte una cosa important, que el grup no hagi tret al mercat cap disc editat per un segell discogràfic. També es valorarà que algun o diversos components del grup siguin de la comarca d’osona\nDe tots els grups que s'hi presentin se'n triaran 8 a criteri dels organitzadors i es donarà a conèixer el 12 de setembre.\nUn cop feta pública la tria es repartiran els grups en dos dies de concert, quatre cada dia, i de cada eliminatòria en sortiran 2, que aniran directament al dia de la final. Els dies de les classificacions i de la final encara estan per determinar, però seran entre els divendres de finals de setembre i els del mes d’octubre.\nL'entrada del concert serà gratuïta i cada grup disposarà de 30 minuts de concert per poder mostrar la seva música.\nEl jurat estarà compost pel mateix públic que votarà a mà alçada després de cada actuació, i un jurat especialitzat que estarà format per 2 persones. Aquest jurat tindrà en compte aspectes com les pròpies composicions, la posada en escena, imatge de la banda, l'originalitat, la viabilitat de la proposta, la sonoritat o la comunicació amb el públic. La barreja de les dues votacions (jurat i públic) donarà el resultat final amb una proporció de 70%/30% respectivament.\nEl premi consisteix en l'enregistrament de 4 cançons a l'estudi de gravació Jump Studio (http://www.jump.cat/">www.jump.cat) i la possibilitat de fer un concert durant la següent temporada al Pasternak. L'enregistrament s'haurà de produir abans del Març del 2018.\nPer inscriure's al concurs és tan fàcil com enviar un mail a cactus@salapasternak.com amb la següent informació:\n1. Nom del grup/estil.\n2. Nombre de components, noms i cognoms, tlf i mail de cada un, edat (majors de 16 anys) i procedència.\n3. Links d'interès (web, facebook, bandcamp i sobretot si teniu un vídeo en directe penjat a la xarxa).\nLímit inscripció: 10 de setembre del 2017\n1a classificació: per concretar\n2a classificació: per concretar\nFinal: per concretar\n-el grup no pot haver tret al mercat cap disc editat per una discogràfica.\nInscripció: envieu un mail a cactus@salapasternak.com dient que voleu participar en el Cactus, i ens passeu la següent informació:\n-Nom/estil del grup\n-De cada músic: nom i primer cognom, procedència, instrument que toca, telèfon i mail.\n-Links de la banda: web, facebook, bandcamp, etc. i sobretot un link d'un vídeo de la banda en directe.\n-El 12 de setembre us farem saber si heu estat escollits per a participar en el concurs.\nUs convidem a què hi participeu i esperem que us motivi aquesta proposta. Paral·lelament al concurs, s'intentarà fer el màxim de difusió mediàtica. Creiem que és una oportunitat important de promoció per a qualsevol grup que vulgui donar-se a conèixer. Si teniu qualsevol dubte respecte al concurs, us podeu posar en contacte amb nosaltres a través del mail: cactus@salapasternak.com.\nINICI CONCERT PREU ENTRADA\nHORARI 01 Agost 2018 ESDEVENIMENT PREU ENTRADA\nGRATUÏTA BASES DEL CONCURS CACTUS 2017 Enguany realitzem la sexta edició del concurs Cactus de la Sala Pasternak, un concurs de bandes emergents. Obrim el període d'inscripció...


La Fira Mediterrània de Manresa aposta pels espectacles en viu i presencials\nBarcelona. Dimecres, 30 de setembre de 2020. 12:07\nActualitzat Dimecres, 30 de setembre de 2020. 12:09\nLa 23a Fira Mediterrània de Manresa, que se celebrarà el 13 al 18 d’octubre, manté l'aposta per la presencialitat. Amb la voluntat de mantenir l'essència de ser un mercat estratègic de la música d'arrel, oferirà tots els espectacles i concerts en viu. Seran més de la meitat que l'any passat, 46, 34 dels quals estrenes. Hi participaran 56 companyies que actuaran en 13 escenaris diferents de la capital del Bages. Za! & La Transmegacobla, la unió sobre l'escenari dels Za!, la MegaCobla -un quartet de vents de cobla tradicional- i el duet femení de trans-folk Tarta Relena, inauguraran la Fira en viu. Prèviament, del 13 al 15, es realitzaran les activitats professionals, totes elles a través d'una llotja virtual.\nLa @FMediterrania, més present que mai. La 23a edició acollirà 46 espectacles i concerts en viu a Manresahttps://t.co/HrMqCmEANu pic.twitter.com/dZzT8q95rn\n— Sons de la Mediterrània (@sonsmedit) September 30, 2020\nUna edició amb més de 40 directes\nUn dels projectes que engloba tots aquests elements és el del músic Arnau Obiols i el ballarí Magí Serra, dos artistes joves, un dels quals ha centrat des dels seus inicis el seu treball en el camp de l’arrel i l’altre que la treballa des de la mirada de la dansa contemporània. Acompanyats del creador audiovisual Pepe Camps, a Brots Transhumants, faran una transhumància artística per tal de viure i reflexionar com mirem l’entorn, la terra i el territori\nUna de les propostes de l’obrador de la Fira Mediterrània serà l’encarregada d’inaugurar la programació artística en viu de la Fira d’enguany, dijous 15 d’octubre a la Sala gran del Teatre Kursaal. Es tracta de Za! & La Transmegacobla, que, fruit d’un laboratori realitzat en el marc de la Fira fa dos anys, reunirà sobre l’escenari el grup de música experimental Za!, la MegaCobla, un quartet de vents de cobla tradicional, i al duet femení de trans-folk Tarta Relena, amb la coproducció de la pròpia Fira i l’Espai Marfà de Girona.\nCal mencionar també l'espectacle Acte de fe, sorgit també de l'obrador; on Carlos Martorell, Marc Vilajuana i Adrià Grandia comparen la fe de la religió amb la fe que tenim avui en la tecnologia, acompanyats artísticament d’un ordinador que hi posarà intel·ligència artificial, i que compta amb la participació de la Fira, FiraTàrrega, l’Eufònic, el Kovent i el Convent d’Alcover. També amb FiraTàrrega podrem assistir a l’assaig obert del Kernel Dance Theatre, que amb Long, reflexionarà sobre la relació entre tradició i construcció de la identitat a partir de dos eixos conceptuals i de moviment, el Ball de bastons i el Drac.\nPel que fa l'oferta musical, es podrà veure i escoltar la proposta de l’asturià Rodrigo Cuevas i Raül Refree, que s’han unit en la producció del darrer treball de Cuevas, Manual de cortejo, i que coincidiran a Manresa per primer cop sobre els escenaris en l’estrena del seu darrer espectacle, Llabores. També podrem escoltar en directe l’acordionista Joan Garriga i el Mariatxi Galàctic, amb un nou disc sota el braç de “rúmbia” en estat pur, El ball i el plany; a Alba Carmona, que fa un homenatge als cants populars i la tradició oral a l’estrena de Canciones del folklore; a Los Hermanos Cubero, que presenten nou disc, Proyecto Toribio, després de guanyar el Premi MIN al millor àlbum de Músiques del Món amb l’anterior; al pianista Marco Mezquida, que estrena nou treball, Talismán, amb una forta empremta de la música tradicional de la Península Ibèrica, en companyia d’Aleix Tobias i Martín Meléndez, i a la mallorquina Maria del Mar Bonet, que estrenarà nou espectacle, Saba de Terrer. Homenatge al Pare Ginard, autor del Cançoner Popular de Mallorca. També de les Illes, la Fira comptarà amb Roada, que presenten nou disc amb temes tradicionals; amb la manacorina Joana Gomila, que presentarà el seu darrer treball, Paradís, després que amb Folk Souvenir, el seu treball de debut, sacsegés el món de la música tradicional; i amb les Marala, de les Illes i del País Valencià, un trio de veus femenines que presenten nou disc ple de repertori que beu del present i de cants ancestrals, en una proposta trencadora i lluminosa.\nMés enllà de la programació oficial\nL'Humus Mediterrani, la secció 'off' de Fira Mediterrània de Manresa que acull les propostes de música i cultura d'arrel, ha programat dos concerts en directe que es faran a la Taverna de la Fira. Serà el 18 d'octubre amb les actuacions dels bagencs Aixopluc, guanyadors del premi Robert Pellicer de ball folk i que presentaran el seu primer disc Gotes, i el duet femení gallec Caamaño&Ameixeiras. Arran de la pandèmia i les mesures de seguretat, els assistents hauran de reservar entrada prèviament sense cap cost. En aquesta edició no hi haurà concerts a la plaça Europa i l'Espai Òmnium per les restriccions d'aforament. També s'han seleccionat quatre projectes més per donar-los a conèixer i facilitar-los l'entrada a circuits professionals.\nIzah: "Sempre dic que la culpable d'això va ser Whitney Houston"\nMeritxell Neddermann porta al Mercat de Música Viva el seu disc de debut


"Cantant amb els castors i llúdrigues et sents una unitat, no una persona, i això és música" - Minyons Escoltes i Guies de Catalunya\nKillian Aubà Giner Cap a l'AEiG Mossèn Jaume Oliveres\nKillian Aubà Giner és de l'AEiG Mossèn Jaume Oliveres (Vallès/Maresme). 21 anys. Cap de Castors i Llúdrigues\nCanteu i balleu sovint amb la vostra branca de Castors i Llúdrigues?\nSempre. Al cau, la música està superinculcada, ja sigui per fer un bon dia, per beneir taula o al final del dia per fer un bona nit. La màgia de la música és que mentre realitzes una activitat pot estar sonant una cançó, o cantar-la tu mateix amb la resta de la unitat, amb instruments o sense, ho portes a dintre ja.\nQuines cançons acostumeu a cantar i en quins moments?\nDes de les típiques de cau, com ara Fent camí, Arrels o Puff el drac màgic, a les que els infants et demanen i són més modernes, com la de Gangnam style. A l’hora de beneir la taula, cantem la de Oh pare Déu, Arròs a la cubana, entre d’altres.\nPer finalitzar el dia, a l’hora del bona nit, sempre es canta la de Bona nit d’Els Pets, o la de Bona nit bons germans. Mentre els infants s’adormen, també ajuda a calmar-los que algun cap o aquel·la estigui a prop amb la guitarra tocant un arpegi relaxant.\nPer què canteu amb els castors i les llúdrigues?\nPerquè cantant t’ho passes millor. Perquè els nens i nenes s’acostumin a tenir una educació amb la música, que és un idioma internacional. Perquè se sentin part del grup, perquè la imatge d’estar en rotllana, de nit, a la llum dels fanalets, amb una guitarra i tots i totes cantant, no té preu. Et sents una unitat, no una persona, i això és música.\nPel que fa a les danses, quines acostumeu a fer i en quins moments?\nHi ha la Dansa del minué, Com una palmera, Tinc un tic-tic-tic. Les danses les fem més aviat en un moment en què veiem que els nens estan cansats d’una activitat. També hi ha les improvisacions, quan la música sona, per instruments o altaveus, i el ritme se’t fica dins.\nPer què danseu amb els castors i les llúdrigues?\nPer expressar-nos, per desfasar-nos una mica, per perdre les vergonyes, o simplement perquè en aquell moment ens ve de gust ballar i fem una dansa.\nCompleteu la frase: amb els CiLL la música és...\nFont: El Correu 93, secció Maneres de fer. Tardor 2015\nescoltisme i guiatge música Revista El Correu VallèsMaresme


Still Life Borough Londres Regne Unit - Ofertes d'hotels amb els MILLORS DESCOMPTES EN LÍNIA\n54 Lant Street, Waterloo i Southwark, Londres, Regne Unit, SE1 1RF - Veure al mapa\nEstació de Metro Elephant & Castle\nSituat a Waterloo i Southwark, Still Life Borough és el lloc perfecte per gaudir de Londres i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nStill Life Borough ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos Wi-Fi gratuït en totes les habitacions, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb televisió de pantalla plana, calefacció, balcó/terrassa, telèfon, ventilador a cada habitació. A més, l'oci que l'hotel ofereix assegurarà que tengui molt a fer durant el dia. Still Life Borough és la vostra destinació si buscau allotjament de qualitat a Londres.\nUn recàrreg a la targeta de crèdit de 250GBP es requereix a l'entrada com a dipòsit de seguretat per a càrrecs o danys durant la seva estada, i serà retornat a la sortida.\nTots els tipus de viatgers (49) Parelles (23) Viatgers en solitari (13) Famílies amb infants petits (5) Famílies amb infants grans (4) Grups (4)


2à Ruta anarquista del Prat de Lobregat – CNT El Prat\n2à Ruta anarquista del Prat de Lobregat\nPublicat per Sindicat el 2012-10-19 2012-10-19\nEl proper 27\nd’octubre al Prat de Llobregat tindrà lloc la IIª Ruta de l’anarquisme,\norganitzada des del col·lectiu Catarko i amb la col·laboració de la CNT\ndel Prat, i la Distribuidora Mercat Negre. La diada es vertebra al matí\nen un recorregut divulgatiu comentat per historiadors pels diferents\nespais relacionats amb aquest moviment al Prat que sortira de l’estació\nde RENFE del Prat, i una paellada popular i d’altres activitats al parc\ndel Fondo d’en Peixo.\nDissabte 27 D’Octubre, tot el dia.\nRuta documentada pels llocs més emblemàtics de la revolució i l’anarquisme pratenc a càrrec de dos historiadors pratencs.\nAl Fondo d’en Peixo\nAmanida, Paella, Crema Catalana o Músic, pa i vi inclòs ( 7€) *amb alternativa vegana.\nLa fecha del cartel no es correcta, la ruta anarquista se a aplazado, a causa de la lluvia, al próximo 27 de octubre\nEtiquetes: CNT El PratEl PratMemòria històrica


Andrea Dovizioso regna a Montmeló i suma el seu segon triomf seguit - Regió7 :: El Diari de la Catalunya Central\nAndrea Dovizioso regna a Montmeló i suma el seu segon triomf seguit\nEls pilots catalans d'Honda, Márquez i Pedrosa, completen el podi del Gran Premi de Catalunya de MotoGP\nagències 12.06.2017 | 16:35\nAndrea Dovizioso celebra el triomf entre Márquez i Pedrosa joaquim alberch\nAndrea Dovizioso va aconseguir ahir la seva segona victòria consecutiva de la temporada en vèncer el Gran Premi de Catalunya de MotoGP en el circuit de Barcelona a Montmeló. Els catalans Marc Márquez i Dani Pedrosa, de Repsol Honda, van completar el podi. El líder del mundial Maverick Viñales va acabar desè però segueix liderant la classificació amb set punts d'avantatge sobre Dovizioso.\nEn la sortida, Pedrosa es va situar a la primera posició avançant a Jorge Lorenzo. La cara més amarga de la cursa la van protagonitzar Valentino Rossi i Viñales, que van sucumbir als problemes amb els pneumàtics que van arrossegar durant tots els entrenaments. L'italià va rodar en la desena posició i Viñales en la quinzena, molt lluny dels seus llocs habituals.\nGairebé al final de la sisena volta, al revolt deu, Marc Márquez va fer un espectacular interior a Jorge Lorenzo per posar-se líder. Aquesta mateixa acció la va realitzar Pedrosa just uns instants després, sense que el triple campió del món de MotoGP de Ducati reaccionés. El mallorquí va perdre la concentració i també el va avançar l'italià Dovizioso, el seu company d'equip.\nPedrosa va aguantar líder de la carrera fins al començament de la dissetena volta, quan per velocitat i a la mateixa recta de meta Andrea Dovizioso es va posar primer i poc després Marc Márquez va esperar una oportunitat clara per superar el seu company a Repsol Honda i evitar que l'italià s'escapés camí de la seva segona victòria consecutiva de la temporada.\nPer darrere, Jorge Lorenzo va començar a remuntar posicions en les últimes voltes per doblegar Danilo Petrucci, que va acabar per terra, Jonas Folger i Johann Zarco i instal·lar-se en la quarta plaça, que ja no va poder millorar ja que la resta de pilots estaven massa lluny.\nPer altra banda, en moto 2, Àlex Márquez va dur a terme una escapada en solitari des de la pole i va assolir la seva segona victòria de la categoria després del triomf de Jerez al mes de maig. Mattia Pasini i Thomas Luthi el van acompanyar al podi.\nEn moto 3, les tres primeres posicions es van decidir en l'última volta. El mallorquí Joan Mir va superar a Martín i Fenati quan s'estava a punt d'acabar el Gran Premi de Catalunya.


John Carpenter, un carismàtic ‘rock star’ al Festival de Sitges\n2 min. Sitges 14/10/2018 00:00\n651x366 John Carpenter ahir al Festival de Sitges. / SUSANNA SÁEZ / EFE John Carpenter ahir al Festival de Sitges. / SUSANNA SÁEZ / EFE\nAls concerts de John Carpenter hi ha un moment en què ell i la seva banda es posen alhora ulleres de sol per interpretar un tema d’ Estan vius! És una picada al leitmotiv del film, les ulleres que revelen els missatges ocults d’uns alienígenes que, en secret, controlen el planeta. En l’actuació que Carpenter va oferir el 2016 al Primavera Sound només una part del públic, els incondicionals, van entendre i celebrar el gest. Ahir, en canvi, el públic de l’Auditori Melià va aplaudir com una sola persona. Al Festival de Sitges, John Carpenter sempre juga a casa.\nAcompanyat del seu fill Codi als teclats i una banda amb dos guitarres, baix i bateria, Carpenter dirigia el concert des del seu sintetitzador, sense parar de ballar i dirigint-se al públic com un rock star, és a dir, armat només de carisma i actitud. El començament del concert va ser pastat al del Primavera Sound amb els temes de Fuga de Nova York i Assalt a la comissaria del districte 13, que van sonar perillosos i dramàtics. És a dir, a glòria. “I ara, la meva única història d’amor”, va dir Carpenter abans del tema de Starman, que va deixar pas a la carpenteriana banda sonora que Ennio Morricone va compondre per a La cosa.\nEls dos ‘Halloween’\nL’experiment de programar un concert durant el festival es va saldar amb bona nota, tot i un volum millorable. El muntatge de Carpenter, amb una pantalla projectant muntatges de les pel·lícules i torres de llum als laterals, demanava un escenari espaiós i amb bona visibilitat com el de l’Auditori Melià. El concert va arribar al clímax amb un medley de la banda sonora de la seqüela de Halloween -estrenada a Sitges- i l’original de Carpenter. I per tancar el concert, el mestre del terror va recomanar conduir amb precaució: “Recordeu que la Christine pot ser allà fora...”


El Servei de Recollida de Residus d'Abrera funciona amb normalitat mentre duri el període de confinament davant la pandèmia del coronavirus\nDes de l'Ajuntament d'Abrera es vol garantir als veïns i veïnes el servei de recollida de residus també durant el període de confinament decretat pel Govern espanyol com a mesura de prevenció i contenció de la pandèmia del coronavirus, ja que és considerat un servei essencial pel PROCICAT (Pla d'Actuació per emergències associades a malalties transmissibles emergents amb potencial de risc). No obstant s'han de tenir en compte una sèrie de recomanacions:\nContenidors de resta i orgànica\nS'ha de tenir especial cura en deixar els residus dins dels contenidors amb les tapes tancades. Es procurarà baixar els residus orgànics i de resta (contenidors verds petits) a partir de les 19.00 h.\nContenidors de paper, vidre, envasos, roba i oli vegetal\nEl servei de recollida dels contenidors de paper, vidre i envasos i dels de roba i oli vegetal que hi ha al carrer també s'efectua amb normalitat. En tot cas es recomana emmagatzemar aquells residus que no sigui urgent el seu despreniment.\nTambé es continua oferint el servei de recollida d'andròmines que s'efectua el segon i últim dijous de cada mes. En aquests moments aquest servei únicament és per aquells estris que no es poden emmagatzemar fins que passi el període de confinament. Es recomana escriure un correu electrònic a l'email del servei (fent clic aquí) indicant el que es deixarà. Ho han de deixar la nit anterior al costat dels contenidors de recollida sense obstaculitzar el pas ni de vianants ni de vehicles.\nLa Deixalleria Municipal està tancada fins a nou avís. Es recomana emmagatzemar els residus a casa fins que acabin les restriccions de moviment de persones.\nEs recomana no fer servir les minideixalleries fins que no acabin les restriccions de moviment de persones.\nDes de l'Ajuntament d'Abrera es prega la col·laboració de totes i tots els nostres veïns i veïnes per tal de facilitar al màxim la tasca dels operaris que treballen per mantenir Abrera neta en aquests moments de crisi sanitària.


Sánchez aprova els pressupostos sense suport per tirar-los endavant\nEls comptes inclouen l’augment de l’IRPF a les rendes més altes i la creació d’un impost de transaccions financeres\nLa ministra d'Economia, Nadia Calviño, ahir en roda de premsa.\nPedro Sánchez va aprovar ahir al Consell de Ministres l’avantprojecte de llei de pressupostos, malgrat que no té garantit el suport parlamentari per tirar els comptes endavant. El Govern espanyol els presentarà al Congrés dels Diputats el proper dilluns.\nL’executiu ha donat llum verda al nou quadre macroeconòmic que rebaixa la previsió de creixement per aquest any: una dècima menys, fins al 2,2%, segons va explicar la ministra d’Economia, Nadia Calviño.\nEl Govern preveu incrementar els ingressos amb pujades de l’IRPF per a les rendes més altes, l’impost de societat per a la banca i els hidrocarburs, i la creació d’un impost de transaccions financeres. Aprofitant el creixement econòmic, el govern espanyol s’ha proposat augmentar els ingressos fins als 227.000 milions d’euros, cosa que suposaria un 8% més que l’any passat.\nPel que fa a l’IVA, es dona sortida a una llarga reivindicació que es va fer seva la ministra d’Hisenda en arribar al càrrec: rebaixar l’impost dels productes d’higiene femenina. També es rebaixa el dels serveis veterinaris i el de llibres i diaris electrònics.\nUna altra font d’ingressos serà a través de nous impostos. Es crearà la que s’ha anomenat taxa Google, que gravarà les grans tecnològiques que ofereixen continguts, i també un impost a les transaccions financeres. Entre tots dos, calculen recaptar més de 2.000 milions d’euros.\n“Passat en blanc i negre”\nLa ministra portaveu, Isabel Celaá, va assegurar que els pressupostos són “una aposta de futur i per blindar l’estat del benestar”, i per “fugir del passat en blanc i negre del qual alguns, aquests darrers dies, estan tenint nostàlgia”.\nEl govern lamenta que no puguin gastar més perquè el Senat va rebutjar el nou objectiu de dèficit, que els hauria permès disposar de 6.000 milions d’euros més. Però, entre el rècord d’ingressos i les noves mesures, tindran més marge per augmentar la despesa social i la política d’infraestructures pujarà un 40%.\nA l’executiu, però, continuen sense quadrar-li els números per poder aprovar els pressupostos de l’any que ve. Té emparaulat, tot i que no assegurat, el suport de Podem, i confia en la promesa de complir les inversions previstes a l’Estatut de Catalunya per acabar captant l’atenció d’Esquerra i PDeCAT, dos partits que no han tancat la porta a donar el vistiplau als comptes.\nSobre la inversió a Catalunya, la ministra d’Hisenda ha assegurat que complirà amb l’Estatut i que serà dilluns quan se’n coneixerà el detall. També va destacar que espera que sigui “una proposta prou atractiva” com per aconseguir el suport dels dos partits independentistes.